Plafonarea prețurilor la energie i-a scăpat pe români de „o inflație cât China”. Șeful comisiei pentru Energie din Senat: „Era singura opțiunea sănătoasă”
Introducerea mecanismului de plafonare-compensare pe piața energiei a fost cea mai bună decizie, la acel moment, pentru că altfel prețurile ar fi urcat exponențial mai mult, a spus miercuri, 19 martie, Lorant Antal, președintele Comisiei pentru energie, infrastructură energetică și resurse minerale din Senatul României. Acesta a spus că, în lipsa unei astfel de măsuri, „acum aveam o inflație cât China”.